**НАРОДНО ЧИТАЛИЩЕ „ОБРАЗОВАНИЕ-1900“СЕЛО АГАТОВО**

# 

# ОТЧЕТЕН ДОКЛАД

# ЗА ДЕЙНОСТТА ПРЕЗ 2020г.

Читалищното настоятелство на НЧ „Образование-1900” представя този отчет за дейността си през 2020г. с цел постигане на максимална публичност, прозрачност и открит диалог с гражданите и обществените организации при постигане на основните цели на нашето сдружение с нестопанска цел в обществена полза, а именно:

1. Развитие и обогатяване на културния живот, социалната и образователната дейност в населеното място, където осъществява дейността си;

2. Запазване на обичаите и традициите на българския народ;

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

Субсидирани численост на персонала е 1 щатна бройка. Ръководството на читалището е осигурило на персонала здравословни условия на труд, достъп до актуална информация, касаеща читалищната дейностчрез интернет, участие в информационни срещи на различни нива и обучение в съвременни форми на обслужване в обществената библиотека,разработване и поддържане на сайтове, партньорство с бизнеса и местната власт.

Цялосттната дейност на читалището се осъществява при стриктно спазване и прилагане на действащата нормативна база.

Читалището състави годишен счетоводен отчет към 31.12.2020 година в съответствие с изискванията на Закона за счетоводството и Националните стандарти за финансови отчети на малки и средни предприятия, които са приложими за 2020г. Осъществява своето текущо счетоводно отчитане в съответствие с изискванията на Българското законодателство - счетоводно, данъчно, търговско и социално. Счетоводната политика на организацията е разработена в съответствие със следните принципи: документална обоснованост, запазване при възможност на счетоводната политика от предходния отчетен период, съпоставимост на приходите и разходите. Отчетният период на организацията е една година и съвпада с календарната година. Перата в баланса, в отчета за приходи и разходи и в отчета за паричния поток, представени във финансовия отчет за 2020 година са съпоставими. Организацията няма задължения към персонала, няма данъчно задължение към 31.12.2020 г., няма задължения към финансови предприятия

# Ето и конкретна информация за извършеното

Добро сътрудничество имаме с кметството,в лицето на кмета и секретаря. Много добро е и сътрудничеството ни с Община Севлиево,чиито служители винаги се отзоваваха на нашите проблеми и помагаха за решаването им.Огромна благодарност и към Читалище „Развитие-1870“ от гр.Севлиево,от които винаги получаваме ефективна и навременна помощ.Същото не може да се каже за останалите неправителствени организации в селото.

Членският внос е събран на 60%.

НЧ «Образование-1900» разполага с една компютърна конфигурация, принтер с ксерокс и скенер.Осигурен е безплатен интернет достъп.Младите хора от селото активно се възползват от тези придобивки и осъществяват връзка със своите близки и приятели от страната и чужбина.

Идеята ни беше да привлечем и възрастните хора от селото в света на информационните технологии,но за жалост липсваше интерес от тяхна страна.През отчетния период само двама възрастни и то гости на селото са ползвали тази услуга.Няколко жители на селото се възползваха от размножителната техника.

Почти същото може да се каже и за ползването на библиотеката.Разполагаме с богат библиотечен фонд,но от него се възползват предимно децата и учениците при търсене на задължителната за прочитане литература.Възрастните са няколко,традиционно четящи хора.За в бъдеще трябва да се работи в тази насока,защото прочитането на хубава книга е нещо ценно и незаменимо. Библиотеката е в процес на пренареждане и прочистване основно,според изискванията на библиотечното дело и вече лесно ще се открива търсена книга и автор.Предстои огромна работа по отчисляване на бракувани книги,което не е правено от дълго време. Закупени са нови книги.Получихме дарение от Градската библиотека и от граждани

Културно-масова работа.

Подобаващо бяха отпразнувани: 14 февруари,19 февруари, денят на самодееца,Трети март,Осми март. Великден, 24 май, 1 ноемви , Коледа и Нова година бяха отбелязани на страницата на читалището и с нагледни материали,поставени на подходящи места.

Читалището в Агатово е едно от малкото селски читалища,които работят за осмисляне свободното време на децата.Можем да се похвалим с много добри резултати в тази посока.Работи се както с децата от селото,така и с гостуващите през ваканциите.По-малките се включиха в кръжок «Художествено слово» Децата са активни участници във всяко тържество и винаги доставят удоволствие на публиката със своите изпълнения.Заработи инициативата «Четене през лятото».Проведен бе традиционния конкурс за рисунка на асфалт на тема «Лято е,забавно е».Включиха се 13 деца.Успешно функционира и обогатява своята дейност и кръжокът «Идеи за всичко» .В него децата се учат как от на пръв поглед ненужни предмети,могат да се направят красиви и полезни вещи.Учат се и да опазват природата,като дават нов живот на отпадни материали.Точният брой на участниците в тази форма не може да бъде посочен,защото децата идват когато имат възможност и когато са в селото,но интересът е безспорен. По случай 14февруари 8 март децата изработиха много интересни и забавни подаръци за своите роднини, близки, приятели и др. Поради пандемията дейността на кръжока бе временно преустановена. Проведе се и традиционното състезание по колоездене, на което също се включиха децата от селото. Бяха организирани и футболни мачове както между децата от селото, така и с гостуващи деца от други села.

Финансиране.

Държавна субсидия за 2020г.- 11 154,00 лева.Остатък от 2019г. 3111.34.Общо 15061,17лв.

Разходите са в размер на 8126.90 лв. Остатък към 31.12.2020г. 6138,44 лева.

В заключение може да се каже,че най.важният фактор в работата на читалищното ръководство са потребителите и затова мероприятията са насочени към техните потребности.Необходимо е да се работи още по-усърдно за едно устойчиво,съвременно и необходимо развитие на читалищната дейност.Защото Читалището е мястото,където се съхранява и популяризира българската духовност.

Отчетът е приет на заседание на ЧН с протокол № 2 от 20.02.2021г.

Председател:……………

/ Ганка Христова/